Birayê Rayberê Şarê Kurdî Abdullah Ocalanî Mehmet Ocalan û  keyeyanê tepişteyan ê bînan ê Îmraliyî  Omer Hayrî Konar,  Hamîlî Yildirim, Veysî Aktaşî  seba pêvînayîşî muracatê Serdozgerîya Komare ya Bursa kerd.
Keyeyan seba ke Roşanê Qurbanî de merdimanê xo bivîne muracat kerd. Keyeyan waşt ke ê mabênê rojanê 31ê temmuze û 3ê tebaxe de rojêke pêvînayîş bikerê.
Ocalanî û tepişteyanê bînan tewr peyên 27ê nîsane de birayê xo Mehmet Ocalanî reyde pê telefonî qisey kerd. Tepişteyanê bînan zî 2015î ra dima reya verêne pê telefonî keyeyanê xo reyde qisey kerdbi.
